അർജുൻ വാജ്‌പൈ

എവറസ്റ്റ് കീഴടക്കിയ ഏറ്റവും പ്രായം കുറഞ്ഞ വ്യക്തി എന്ന ചരിത്ര നേട്ടം കരസ്ഥമാക്കിയ ഇന്ത്യക്കാരൻ ആണ്  അർജുൻ വാജ്‌പൈ (ജനനം: ജൂൺ 9, 1993).  2011 മെയ് 20 ന് എവറസ്റ്റ് കീഴടക്കിയപ്പോൾ 16 വയസ്സ്, 11 മാസം, 18 ദിവസം ആയിരുന്നു  അർജുൻറെ പ്രായം. ഡൽഹി സ്വദേശിയാണ് അർജുൻ.  , . ഏറ്റവും പ്രായം കുറഞ്ഞ, എവറസ്റ്റ് കയറിയവർ എന്ന ബഹുമതി പിന്നീട് പലരും ഭേദിച്ചു കഴിഞ്ഞു. 19-ാം വയസ്സിൽ എവറസ്റ്റ് കീഴടക്കിയ മഹാരാഷ്ട്രയിലെ കൃഷ്ണാ പാട്ടീൽ സ്ഥാപിച്ച റെക്കോർഡ് ആണ് അർജുൻ തകർത്തത് .

 പർവതോരാഹണ റെക്കോർഡുകൾ 

ലോട്‌സെ കൊടുമുടി  കീഴടക്കിയ ലോകത്തിലെ ഏറ്റവും പ്രായം കുറഞ്ഞ വ്യക്തി
2011 മെയ് 20 ന് 17 വയസും 11 മാസവും 16 ദിവസവും പ്രായത്തിൽ,  ലോട്‌സെ കൊടുമുടി] കീഴടക്കിയ ലോകത്തിലെ ഏറ്റവും പ്രായം കുറഞ്ഞ വ്യക്തി എന്ന ചരിത്ര  നേട്ടവും അർജുൻ കൈവരിച്ചു 
മനസ്ലു കൊടുമുടി  കീഴടക്കിയ ലോകത്തിലെ ഏറ്റവും പ്രായം കുറഞ്ഞ വ്യക്തി
2011 ഒക്ടോബർ 4 ന് മനസ്ലു  കൊടുമുടി കീഴടക്കി. ഇതോടെ, മനസ്ലു കൊടുമുടി  കീഴടക്കിയ ലോകത്തിലെ ഏറ്റവും പ്രായം കുറഞ്ഞ വ്യക്തി എന്ന ചരിത്ര  നേട്ടവും അർജുൻ കൈവരിച്ചു 

 മകാലു  കൊടുമുടി  കീഴടക്കിയ ഏറ്റവും പ്രായം കുറഞ്ഞ ഇന്ത്യക്കാരൻ 
2016 മെയ് 22 ന് തന്റെ നാലാമത്തെ ശ്രമത്തിൽ മകാലു കീഴടക്കിയതോടെ മകാലു  കീഴടക്കിയ ഏറ്റവും പ്രായം കുറഞ്ഞ ഇന്ത്യക്കാരൻ എന്ന നേട്ടത്തിനും അർജുൻ ഉടമയായി   

ശീത കാലത്തു ചോ-ഒയു കൊടുമുടി കയറുന്ന  ഏറ്റവും പ്രായം കുറഞ്ഞ വ്യക്തി
2012 ൽ ചോ-ഒയു കൊടുമുടി കീഴടക്കാൻ ഉള്ള  ആദ്യ ശ്രമത്തിൽ പക്ഷാഘാതത്തെ നേരിട്ടതിന് ശേഷം 2016 ഒക്ടോബർ 4 ന് ഒരു ശീത കാലത്തു   നടത്തിയ ശ്രമത്തിൽ കൊടുമുടി കീഴടക്കിയതോടെ  ശീത കാലത്തു ചോ-ഒയു കൊടുമുടി കയറുന്ന  ഏറ്റവും പ്രായം കുറഞ്ഞ വ്യക്തിയായി  മാറി

കലാം കൊടുമുടി കയറുന്ന  ആദ്യ  വ്യക്തി
2015 ഒക്ടോബർ 14 ന് ഹിമാചൽപ്രദേശിലെ  സ്പിതി താഴ്‌വരയിൽ  അത് വരെ ആരും കീഴടക്കാത്ത  6,180 മീറ്റർ (20,280 അടി) ഉയരം ഉള്ള  ഒരു  കൊടുമുടി കയറി അർജുൻ വാജ്‌പൈയും പർവതാരോഹകൻ ഭൂപേഷ് കുമാറും ചരിത്രം സൃഷ്ടിച്ചു. അന്തരിച്ച രാഷ്ട്രപതി എ. പി. ജെ. അബ്ദുൾ കലാമിന്റെ സ്മരണയ്ക്കായി അവർ ഇതിന് മൗണ്ട് കലാം എന്ന് പേരിട്ടു 

കീഴടക്കിയ കൊടുമുടികളുടെ പട്ടിക 
8000 മീറ്ററിൽ കൂടുതൽ ഉയരം ഉള്ള ലോകത്തിലെ   പതിനാല് പർവതങ്ങളിൽ ആറെണ്ണം കീഴടക്കിയ ലോകത്തിലെ ഏറ്റവും പ്രായം കുറഞ്ഞ വ്യക്തി കൂടിയാണ് അർജുൻ വാജ്‌പൈ .

നമ്പർ കൊടുമുടി ഉയരം കീഴടക്കിയ വർഷം1എവറസ്റ്റ്8,848 മീറ്റർ 20102ലോട്‌സെ8,516 മീറ്റർ 20113മനസ്ലു8,163 മീറ്റർ 20114മകാലു8,463 മീറ്റർ 20165ചോ-ഒയു 8,188 മീറ്റർ 20166കാഞ്ചൻ‌ജംഗ  8,586 മീറ്റർ 20187കലാം കൊടുമുടി6,180 മീറ്റർ 2015

 കൂടുതൽ കാണുക 
എവറസ്റ്റ് കൊടുമുടി കീഴടക്കിയ ഇന്ത്യക്കാർ

 അവലംബം 

വർഗ്ഗം:എവറസ്റ്റ് കീഴടക്കിയവർ
വർഗ്ഗം:പർവ്വതാരോഹകർ